उरई (जालौन)। कहते है कि अगर सच्ची लगन से कोई भी काम किया जाए तो सफलता निश्चित ही मिलती है। यह कर दिखाया है जिले के होनहारों ने जिन्होंने आईआईटी परीक्षा उत्तीर्ण कर जिले का नाम बढ़ाया है। शहर के विनायक एकेडमी के छात्र अंश कनकने, तथा पार्थ पहारिया नपे बिना कोचिंग किए परीक्षा उत्तीर्ण कर जिले को गौरवांवित किया। छात्रों की इस सफलता पर विद्यालय के प्रबंधक शैलेेंद्र गुप्ता ने खुशी व्यक्त की है। वही शहर के मुहल्ला राजेंद्रनगर निवासी राजेश सिंह के पुत्र शशांक सेंगर ने 4643वी रैंक के साथ आईआईटी परीक्षा उत्तीर्ण की वह इस सफलता का श्रेय अपने माता पिता व गुरुजनों को देता है। वकौल शशांक वह आईएएस बनकर देश की सेवा करना चाहता है। इसी तरह महर्षि विद्या मंदिर के छाद्धत्र कुशाग्र तिवारी एवं शिवाजी निरंजन ने आईआईटी परीक्षा उत्तीर्ण कर मान बढ़ाया है। विद्यालय के प्रधानाचार्य एएन सिंह ने छात्रों को इस सफलता पर उनके उज्जवल भविष्य की कामना की।